అనిల్ జాదవ్

అనిల్‌ జాదవ్‌ తెలంగాణ రాష్ట్రానికి చెందిన రాజకీయ నాయకుడు. ఆయన ప్రస్తుతం ఆదిలాబాద్ జిల్లా జెడ్పీటీసీగా విధులు నిర్వహిస్తున్నాడు. అనిల్‌ జాదవ్‌ ను 2023లో జరిగే శాసనసభ ఎన్నికల్లో బోథ్ శాసనసభ నియోజకవర్గం నుండి టీఆర్ఎస్ ఎమ్మెల్యే అభ్యర్థిగా ప్రకటించారు.

రాజకీయ జీవితం
అనిల్ జాదవ్ టీఆర్ఎస్ పార్టీ ద్వారా రాజకీయాల్లోకి వచ్చి ఆ తరువాత కాంగ్రెస్ పార్టీలో చేరి బోథ్ నియోజకవర్గం నుండి 2009, 2014లో కాంగ్రెస్ అభ్యర్థిగా, 2018లో స్వతంత్ర అభ్యర్థిగా పోటీ చేసి ఓడిపోయాడు. ఆయన ఆ తరువాత బీఆర్‌ఎస్ పార్టీలో చేరి 2019లో జరిగిన జెడ్పీటీసీ ఎన్నికల్లో నేరడిగొండ జిల్లా పరిషత్ ప్రాదేశిక నియోజకవర్గ సభ్యునిగా గెలిచాడు. 

అనిల్ కాంగ్రెస్ టికెట్‌పై 2009లో 33,900 ఓట్లు (29.2 శాతం ఓట్లు), 2014లో  35,877 ఓట్లు (25.90 శాతం ఓట్లు) సాధించగా,  2018లో స్వతంత్ర అభ్యర్థిగా 28,206 ఓట్లు (17.99 శాతం ఓట్లు) సాధించాడు.

మూలాలు

 
తెలంగాణ రాష్ట్ర సమితి రాజకీయ నాయకులు